**Εκπόνηση και υποβολή διατριβής**

*Πώς παρουσιάζω τη διατριβή μου;*

Εάν σπουδάζετε για πτυχίο ή MSc, η διατριβή σας θα πρέπει να παρουσιαστεί ως Συλλογή Κεφαλαίων.

Εάν σπουδάζετε για διδακτορικό δίπλωμα, μπορείτε είτε να παρουσιάσετε τη διατριβή σας ως Συλλογή Κεφαλαίων ή ως Συλλογή Εργασιών.

Η παρουσίαση της διατριβής σας ως συλλογής εργασιών μπορεί να μην είναι κατάλληλη εάν δεν έχετε ικανά δημοσιευμένα αποτελέσματα μέχρι το τέλος της περιόδου εγγραφής σας - την ώρα που λήγει η διατριβή σας. Γενικά, θα πρέπει να συζητήσετε τον καταλληλότερο τρόπο παρουσίασης της εργασίας σας με τον κύριο επιβλέποντα σας και θα πρέπει να έχετε λάβει μια απόφαση πριν την τελική εξέταση της διατριβής σας. Εάν η εκπόνηση του διδακτορικού σας χορηγείται από την Ελληνική κυβέρνηση ή άλλο εξωτερικό ίδρυμα, είναι δική σας ευθύνη να ελέγξετε εάν θα δεχτούν το διδακτορικό σας ως συλλογή εργασιών.

Εσείς και ο κύριος επιβλέποντας σας πρέπει να βεβαιωθείτε ότι η παρουσίαση της διατριβής σας δεν παραβιάζει το απόρρητο, τους νόμους περί διπλωμάτων ευρεσιτεχνίας ή άλλους όρους και προϋποθέσεις χορηγού, σε περίπτωση που υπάρχει. Ο κύριος επιβλέποντας σας θα επιβεβαιώσει τον τρόπο με τον οποίο θα παρουσιάσετε τη διατριβή σας εάν οι σπουδές σας χρηματοδοτούνται από ερευνητική υποτροφία, ερυνητικό έργο ή άλλη πηγή.

*Πώς δομείται η διατριβή μου;*

Η διατριβή σας είναι μια παρουσίαση της πρωτότυπης, συγγραφικής εργασίας σας και η τελική ευθύνη για το περιεχόμενο της διατριβής ανήκει σε εσάς. Μερικά από τα βασικά πράγματα που πρέπει να σημειώσετε είναι τα εξής:

* Η διατριβή σας πρέπει να είναι γραμμένη ευανάγνωστα στα Ελληνικά ή Αγγλικά εφόσον έχει δηλωθεί κατά την εκκινηση.
* Η διατριβή σας πρέπει να εκπονηθεί σε χαρτί μεγέθους Α4 μονής όψης.
* Πληκτρολογήστε χρησιμοποιώντας Arial ή Times New Roman, σε μέγεθος σημείου 12 με απόσταση 2 και περιθώρια 1 ίντσας (2.54 cm). Άλλες γραμματοσειρές να αποφεύγονται διότι δεν μπορούν να αναγνωσθούν από όλους τους επεξεργαστές κειμένου.
* Οποιαδήποτε έρευνα ή εργασία που πραγματοποιήσατε πριν εγγραφείτε για MSc ή για διδακτορικό στο ΠαΔα δεν πρέπει να περιλαμβάνεται στη διατριβή σας εκτός από εξαιρετικές περιπτώσεις, όπως η μεταφορά εγγραφής από άλλο πανεπιστήμιο.
* Μπορείτε να συμπεριλάβετε υλικό από εργασίες που έχετε δημοσιεύσει στη διάρκεια εκπόνησης της διατριβής σας και αυτό πρέπει να αναφέρεται στο κείμενο. Η προηγούμενη δημοσίευση από εσάς εργασιών ή διπλωμάτων ευρεσιτεχνίας που προκύπτουν από την έρευνα που διεξάγεται δεν θα προδικάσει την αξιολόγηση της διατριβής από τους εξεταστές.
* Οποιαδήποτε έρευνα ή εργασία που δεν είναι δική σας πρέπει να περιγράφεται με σαφήνεια, να γίνεται αναφορά και να αναγνωρίζεται κατάλληλα στη διατριβή σας.
* Ο επιβλέποντάς σας και τα υπόλοιπα μέλη της επιτροπής σας θα πρέπει να παρέχουν καθοδήγηση σχετικά με την κατάλληλη διάρκεια, που καθορίζεται από το θέμα. Μια διατριβή MSc είναι συνήθως μεταξύ 20,000-40,000 λέξεων. Μια διδακτορική διατριβή συνήθως δεν ξεπερνά τις 100.000 λέξεις.
* Οφείλετε να ακολουθείτε εν γένη τα πρότυπα τα οποία σας παρέχονται σε WORD, Open Office-Libre Office και Mac Pages, αναλόγως του επεξεργαστή κειμένου που χρησιμοποιείτε. Εάν χρησιμοποιήσετε LaTEX για τη συγγραφή θα πρέπει να διαμορφώσετε τον κώδικα του κειμένου ώστε να παράγεται έξοδος παρόμοια με τα υπαρκτά πρότυπα. Ομοίως εάν χρησιμοποιείτε άλλον επεξεργαστή κειμένου.

*Πώς προετοιμάζομαι για να υποβάλω τη διατριβή μου;*

Προκειμένου για διδακτορική διατριβή, στην αρχή των τελευταίων δώδεκα μηνών των σπουδών σας ή σε κατάλληλη στιγμή κατά τη διάρκεια αυτών των δώδεκα μηνών, θα πρέπει να συμβουλευτείτε την τριμελή σας και να αποφασίσετε:

* Τηn ημερομηνία υποβολής της διατριβής σας, ώστε να μπορέσετε να εργαστείτε για την επίτευξή της.
* Ένα χρονοδιάγραμμα διατριβής με τακτικούς στόχους. Βεβαιωθείτε ότι έχετε δημιουργήσει επαρκή χρόνο ώστε η τριμελής σας να επανεξετάσουν τα προσχέδια κεφαλαίων μαζί με τις υπόλοιπες αρμοδιότητες ή την ετήσια άδεια κάθε μέλους; και να απαντήσετε στα σχόλιά τους.
* Τακτικοί έλεγχοι προόδου για να βεβαιωθείτε ότι είστε σε καλό δρόμο. Εξισορροπήστε την εργασία με τη διατριβή σας, ώστε να μην απομακρυνθείτε από την ημερομηνία υποβολής της.

Παρομοίως πρέπει να κινηθείτε και για τη συγραφή εργασίας MSc ή Διπλωματικής.

Προσέξτε ιδιαιτέρως:

* Τη συνέπεια των περιεχομένων των πινάκων των επικεφαλίδων, των υποεπικεφαλίδων, των αναφορών, των περιθωρίων και της διάταξης του κειμένου.
* Ορθογραφία και γραμματική. Μπορείτε να χρησιμοποιήσετε έναν επαγγελματία, αλλά θα πρέπει να πληρώσετε για αυτό.
* Το περιεχόμενο της διατριβής σας. Πρέπει να επιδείξετε καλή γνώση και κριτική εκτίμηση του κλάδου σας, καθώς και την κατανόησή σας για τις τεχνικές ή τις μεθόδους έρευνας που έχετε χρησιμοποιήσει και τον τρόπο εφαρμογής τους.

*Πότε μπορώ να υποβάλω τη διδακτορική διατριβή μου;*

* Μπορείτε να υποβάλετε τη διδακτορική διατριβή σας, κατά ελάχιστο, μετά από τρία χρόνια εγγραφής
* Θα πρέπει να επικοινωνήσετε με το αρμόδιο γραφείο για να κάνετε ρυθμίσεις. Αυτό είναι το νωρίτερο που μπορείτε να υποβάλετε τη διατριβή σας. Την αναμενόμενη ημερομηνία υποβολής σας
* Εάν είστε ερευνητής πλήρους απασχόλησης, αυτό είναι τρία χρόνια μετά την ημερομηνία εγγραφής σας. Εάν είστε μερικής απασχόλησης, είναι έξι χρόνια μετά την ημερομηνία εγγραφής σας.
* Η τελευταία ημερομηνία που μπορείτε να υποβάλετε τη διατριβή σας. Οι μέγιστες περίοδοι τελικής εγγραφής είναι τέσσερα έτη για ερευνητές πλήρους απασχόλησης και οκτώ έτη για ερευνητές μερικής απασχόλησης.
* Εάν η διατριβή σας δεν είναι έτοιμη εγκαίρως, θα πρέπει να συζητήσετε με την τριμελή σας εάν θα υποβάλετε αίτηση για παράταση. Να θυμάστε ότι οι επεκτάσεις θα πρέπει να ζητούνται μόνο σε εξαιρετικές περιπώσεις.

*Ποια είναι τα βήματα εκπόνησης της διατριβής μου;*

1. Κατανόηση θέματος - Ανάλυση θέματος

Προσδιορίστε:

* σκοπό εργασίας (έρευνα, ερμηνεία, ανάλυση,...)
* είδος εργασίας (ποιοτική, ποσοτική, περιγραφική,...)
* ποσότητα και είδος απαιτούμενων πληροφοριών
* Που αναζητώ (βιβλιοθήκες, αρχεία, ψηφιακές βιβλιοθήκες, βάσεις δεδομένων,   
  ιστοσελίδες...)   
  Αναλύστε το θέμα. Εντοπίστε:
* Λέξεις θεμάτων / λέξεις-κλειδιά: οι λέξεις που περιγράφουν το θέμα.
* Λέξεις-οδηγούς: οι λέξεις που μας λένε τι θα κάνουμε με το θέμα (π.χ.   
  αναλύστε, περιγράψτε, αξιολογήστε, εξετάστε, εξηγήστε, ...)
* Λέξεις σχέσεων: λέξεις που περιορίζουν το θέμα τοπικά, χρονικά, κ.λπ.

2. Αναζήτηση πληροφοριών και αξιολόγηση

Εμπλουτισμός όρων αναζήτησης

με συνώνυμους, σχετικούς, ευρύτερους, στενότερους όρους, ακρωνύμια, ...

Στρατηγική αναζήτησης

Αναζητήστε με λέξεις-κλειδιά, με λογικούς τελεστές (ΚΑΙ, Ή, ΌΧΙ), με φίλτρα, με φράση, με σύμβολα (π.χ. \* αποκοπή, ? Λατινικό ερωτηματικό), κ.ά....

Αξιολογήστε τα αποτελέσματα

ποιότητα, ποσότητα, σχετικότητα...

3. Αξιολόγηση πηγών

* Αξιοπιστία δημιουργού και πηγής
* Εγκυρότητα
* Ακρίβεια
* Αντικειμενικότητα
* Κάλυψη
* Επικαιρότητα
* Κοινό και σκοπός του συγγραφέα
* Οργάνωση και δομή
* Τεκμηρίωση

4. Διαχείριση – οργάνωση πληροφορίας και τεκμηρίωση

* Καταγραφή και οργάνωση αρχείων
* Αποθήκευση και αντίγραφα   
  ασφαλείας,
* Σελιδοδείκτες και αγαπημένα
* Υπηρεσίες διαμοιρασμού (Google Drive, Dropbox, iCloud, OneDrive),
* Εργαλεία διαχείρισης βιβλιογραφίας (Medeley, Zotero, citeulike).

5. Σύνθεση πληροφοριών και Συγγραφή

Χαρακτηριστικά μιας ακαδημαϊκής εργασίας:

* Ακαδημαϊκή γραφή
  + Σαφής οργάνωση και δομή
  + Σαφής επιχειρηματολογία και ανάπτυξή της
  + Άρτιο περιεχόμενο και απουσία λαθών
  + Αντικειμενική
  + Τεκμηρίωση μέσω βιβλιογραφίας και αναφορών
  + Ουσιαστικά χαρακτηριστικά
  + Πρωτοτυπία
  + Πληρότητα

• Τυπική δομή και μορφοποίηση

*Ποια είναι η τυπική μορφή μιας διατριβής;*

Τυπική μορφή διατριβής περιλαμβάνει μεταξύ άλλων:

*1. Εισαγωγή*

Στην εισαγωγή:

* γίνεται μια συνοπτική παρουσίαση του προβλήματος που πραγματεύεται η έρευνα,
* αιτιολογείται η επιλογή του θέματος και
* παρουσιάζεται η δομή της εργασίας.

Το μέγεθος της εισαγωγής εξαρτάται από το είδος της εργασίας. Για έρευνες 4000- 4500 λέξεων, η εισαγωγή δεν μπορεί να ξεπερνά τις 250-400 λέξεις.

*2. Θεωρητική προσσέγγιση*

Η θεωρητική προσέγιση αποτελεί το δεύτερο βασικό κεφάλαιο της έρευνας και περιλαμβάνει πληροφορίες όπως αποσαφήνιση εννοιών, θεωρητικές προσεγγίσεις του θέματος, κριτική των θεωριών, σκοπός της έρευνας, υποθέσεις έρευνας, κ.α.

Στην αποσαφήνιση εννοιών γίνεται μια συνοπτική παρουσίαση των βασικών εννοιολογικών εργαλείων της εργασίας.Σε κάθε αποσαφήνιση, γίνεται μια αναφορά στους ποικίλους ορισμούς ή αποχρώσεις ορισμών που συναντώνται στη βιβλιογραφία για την εν λόγω έννοια. Στο τέλος της αποσαφήνισης του κάθε όρου, όμως, αναφέρεται εκείνος ο ορισμός της έννοιας ή η απόχρωση που υιοθετείται για τη συγκεκριμένη εργασία. Η αποσαφήνιση πραγματοποιείται η καθεμιά χωριστά ως υποκεφάλαιο του κεφαλαίου

Κάθε ποσοτική έρευνα έχει το δικό της θεωρητικό υπόβαθρο. Πρέπει να γίνεται ανασκόπηση και διερεύνηση του βασικού θεωρητικού πλαισίου της συγκεκριμένης έρευνας τόσο ως προς την εξέλιξη όσο και ως προς το σημείο στο οποίο βρίσκεται. Ταυτόχρονα, γίνεται κριτική και αξιολογικός σχολιασμός του θεωρητικού πλαισίου και των μέχρι σήμερα ερευνητικών αποτελεσμάτων. Μέσα από την παρουσίαση της θεωρίας θα πρέπει να αναδεικνύεται σταδιακά ο σκοπός για τον οποίο κάνουμε τη συγκεκριμένη έρευνα.

Συνολικά το θεωρητικό μέρος θα πρέπει να μην υπερβαίνει τα 2/5 της συνολικής εργασίας.

Ο σκοπός, όπως έχει διαμορφωθεί από το θεωρητικό μέρος, θα πρέπει να αποτυπώνει με σαφήνεια το λόγο για τον οποίο γράφεται η συγκεκριμένη εργασία, αυτό που αναμένεται να αποκομίσει ο αναγνώστης από αυτήν και ποια είναι η συμβολή της στο κοινό ταμείο της γνώσης. Στο τελευταίο κεφάλαιο του θεωρητικού μέρους παρουσιάζονται οι υποθέσεις της έρευνας.

Οι υποθέσεις της έρευνας πρέπει να πηγάζουν από το συνολικό θεωρητικό μέρος και το σκοπό της έρευνας και να διατυπώνονται με σαφήνεια ως υποθέσεις ή ερωτήματα της έρευνας. Οι υποθέσεις διακρίνονται σε μία γενική υπόθεση και επιπλέον επιμέρους υποθέσεις (μία ή περισσότερες υποθέσεις). Στη διατύπωσή τους οι υποθέσεις ή τα ερευνητικά ερωτήματα είναι θέσεις και χρειάζεται να απαντηθούν μέσα από την έρευνα. Η γενική υπόθεση και οι επιμέρους υποθέσεις ή αντίστοιχα το γενικά ερώτημα και τα επιμέρους ερωτήματα συμπληρώνονται στα κεφάλαια που ακολουθούν.

Η μεθοδολογία αποτελεί βασικό κεφάλαιο της έρευνας και περιλαμβάνει απαραίτητα τα πληροφορίες όπως το δείγμα αναφοράς, ερευνητικά εργαλεία όπως ερωτηματολόγιο, κλίμακα, τεστ, τρόπο διενέργειας μετρήσεων, τρόπος ανάλυσης ερευνητικών δεδομένων.

Ανάλογα με το σκοπό και τις ερευνητικές υποθέσεις, ο συγγραφέας θα πρέπει να προσδιορίσει το δείγμα, το/τα ερευνητικό/ά εργαλείο/α και τον τρόπο με τον οποίο θα αξιολογήσει τα ερευνητικά δεδομένα για να επιτευχθεί ο σκοπός της έρευνας και ο ίδιος να επιβεβαιώσει ή να απορρίψει τις υποθέσεις του.

Ο ερευνητής για να πετύχει τους στόχους της έρευνας τακτικά κάνει στατιστικής ανάλυσης των δεδομένων με εργαλεία όπως η R, η MATLAB, το SPSS, το MINITAB κ.α. Τα αποτελέσματα παρουσιάζονται τακτικά ως ποσοστά, μέσοι όροι σε πίνακες καθώς και τη στατιστική σημαντικότητα στη συσχέτιση των μεταβλητών. Για τη στατιστική ανάλυση δεδομένων συνηθίζεται να χρησιμοποιούνται επίσης:

* τα Crosstabs,
* η σύγκριση μέσων όρων,
* η ANOV A
* T-tests.

Ανάλογα με τα συμπεράσματα που προκύπτουν από την περιγραφή και το σχολιασμό των πινάκων, οι πίνακες κατηγοριοποιούνται σε ομάδες και συγκροτούν τα αντίστοιχα κεφάλαια και υποκεφάλαια της παρουσίασης των αποτελεσμάτων.

Όλοι οι πίνακες της εργασίας οφείλουν να είναι αριθμημένοι και να έχουν τίτλο, ο οποίος αναγράφεται πριν από τον πίνακα. Συνοδεύονται από παρουσίαση, αναλυτική περιγραφή αλλά και σχολιασμό από τον ερευνητή. Εφόσον ο συγγραφέας το επιθυμεί και υπάρχει περιθώριο στην εργασία, μπορεί να εισάγει και γραφήματα των αντίστοιχων πινάκων για την οπτικοποίηση των δεδομένων του κάθε πίνακα, χωρίς περαιτέρω σχολιασμό. Εφόσον εισαχθούν γραφήματα, συνοδεύονται από τίτλο που ακολουθεί κάθε γράφημα.

*5. Συμπεράσματα και προτάσεις*

*6. Περιορισμοί της έρευνας*

Ο κάθε ερευνητής είναι χρήσιμο να παρουσιάζει τους περιορισμούς και τις δυσκολίες που τυχόν αντιμετώπισε κατά τη διεξαγωγή της ερευνάς του, για να ενημερώνει και να διευκολύνει με αυτό τον τρόπο ερευνητές που επιδιώκουν να πραγματοποιήσουν μια αντίστοιχη έρευνα.

*7.Βιβλιογραφία*

Η βιβλιογραφία είναι εννιαία. Για τη βιβλιογραφία χρησιμοποιείται το σύστημα APA

*8.Συμπληρώματα*

*9.Βιογραφικά στοιχεία συγγραφέα*